בואינג F-47

בואינג F-47 (באנגלית: Boeing F-47) הוא מטוס קרב חמקן עתידי בפיתוח מהדור השישי אשר זכה במכרז תוכנית ה-NGAD של חיל האוויר של ארצות הברית ועתיד להחליף את ה-F-22 ראפטור. הוא בעיקרו מטוס עליונות אווירית אך מצויד לביצוע משימות נוספות, כמו תקיפות קרקע, לוחמה אלקטרונית ומשימות ריגול. בואינג היא הקבלן הראשי ואחראית לרוב מבנה גוף המטוס, מערכות הנשק והמערכות האוויוניות. גרסה ניסיונית של המטוס טסה לראשונה בשנת 2019.

חיל האוויר האמריקני מחשיב את המטוס כמרכיב חשוב בכוח ההרתעה של ארצות הברית וטוען שאף מטוס קרב קיים או מתוכנן לא יכול להתחרות עימו. 

ההכרזה הראשונה על הפרויקט בוצעה במאי 2021 כאשר ראש מטה חיל האוויר של ארצות הברית, הגנרל צ'ארלס בראון הכריז שמטוס ה-NGAD יחליף את ה-F-22 ראפטור הישן יותר וכי זה צפוי לקרות בשנות ה-30 של המאה ה-21. 

במרץ 2025 חתמה חברת בואינג על הסכם פיתוח המטוס, ושם המטוס נחשף על ידי נשיא ארצות הברית דונלד טראמפ.

ראו גם

 מיג-41
 פרויקט F/A-XX

קישורים חיצוניים

הערות שוליים

קטגוריה:כלי טיס חמקניים
קטגוריה:כלי טיס אמריקאיים